Document ID: 32008R0834

KOMISJONI MÄÄRUS (EÜ) nr 834/2008,
22. august 2008,
millega muudetakse määrust (EÜ) nr 1319/2006 liikmesriikide ja komisjoni teatava vastastikuse sealihasektorialase teabevahetuse kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 192 lõiget 2 koostoimes artikliga 4,
ning arvestades järgmist:
(1)
Vastavalt määrusele (EÜ) nr 1319/2006 (2) peavad liikmesriigid edastama komisjonile hiljemalt iga nädala neljapäeval eelmise nädala kohta teatavad noteeringud.
(2)
Turu korraldamiseks vajaliku täpsema teabe saamiseks ja võttes arvesse teabeedastustehnoloogia arengut tuleks kõnealust teavitamise perioodi lühendada.
(3)
Seepärast tuleks määrust (EÜ) nr 1319/2006 vastavalt muuta.
(4)
Selleks et võimaldada liikmesriikidel kohanduda teavitamise uue tähtajaga, tuleks käesolevat määrust kohaldada alates 1. septembrist 2008.
(5)
Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1319/2006 artikli 1 lõike 1 sissejuhatav lause asendatakse järgmisega:
„Liikmesriigid edastavad komisjonile hiljemalt iga nädala kolmapäeval kella 12.00ks (Brüsseli aja järgi) eelmise nädala kohta:”
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Seda kohaldatakse alates 1. septembrist 2008.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. august 2008

Labels: 12
18
17
6